เกี่ยวกับเรื่องนี้ วันที่ 27 สิงหาคม 2561 พ.ต.อ. กฤษณะ พัฒนเจริญ รอง โฆษก ตร. เปิดเผยถึงความคืบหน้าว่า พล.ต.ต. วันไชย เอกพรพิชญ์ ผบก.ภ.จว.นครศรีธรรมราช, พ.ต.อ. โชคดี ศรีเมือง ผกก.สส.ภ.จว.นครศรีธรรมราช, พ.ต.อ. วสันต์ พวงน้อย ผกก.สภ.ปากพนัง ร่วมกับเจ้าหน้าที่สืบสวน ภ.จว.นครศรีธรรมราช และตำรวจ สภ.ปากพนัง ได้ร่วมกันจับกุมตัวนายวิรัตน์ ตามหมายจับศาลจังหวัดปากพนัง ที่ 236/2561 ข้อหาทำร้ายร่างกายผู้อื่น และมีอาวุธปืนและเครื่องกระสุนปืนไว้ในความครอบครองโดยไม่ได้รับอนุญาต และตามหมายจับของศาลจังหวัดปากพนัง ที่ 239/2561 ข้อหาพยายามฆ่าผู้อื่น นำผู้ต้องหาส่งพนักงานสอบสวนเพื่อดำเนินคดีตามกฎหมายต่อไป